
INFORMATĪVAIS ZIŅOJUMS[footnoteRef:1] [1:  Deklasificēšanas pamatojums: SAM 07.07.2026. vēstule Nr. 03.1-05/2098
] 


Par Rail Baltica projekta ieviešanas gaitu un projektam nepieciešamo finansējumu 2019. gadā
Ievads 
Rail Baltica projekts (turpmāk tekstā – Projekts) ir Eiropas standarta platuma dzelzceļa transporta Trans-Eiropas transporta tīkla (turpmāk – TEN-T tīkla) Ziemeļjūras – Baltijas koridora transporta sistēmas elements, kas aptver piecas Eiropas Savienības (turpmāk – ES) dalībvalstis – Igauniju, Latviju, Lietuvu, Poliju un  Somiju, tālākā nākotnē paredzot maršruta pagarinājumu ar savienojumu Tallina – Helsinki. Plašākā projekta mērķis ir savienot Baltijas valstis ar pārējo ES, izmantojot efektīvu, modernu, drošu, videi draudzīgu un tirgus prasībām atbilstošu dzelzceļa pārvadājumu sistēmu. Šī Ziemeļu - Dienvidu virziena dzelzceļa līnija, kas tiks sasaistīta ar deviņām citām ES dzelzceļa līnijām, veicinās Baltijas valstu transporta infrastruktūras sistēmas integrāciju ES, kā arī tautsaimniecības konkurētspēju, tās ilgtspējīgu un diversificētu attīstību.

Projekta ieviesēji un vienošanās
Projektā atbalsta saņēmējas Eiropas Parlamenta un Padomes 2013. gada 11. decembra Regulai (ES) Nr.13/2013, ar ko izveido Eiropas infrastruktūras savienošanas instrumentu, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010 (turpmāk – Regula Nr.1316/2013)[footnoteRef:2] izpratnē (turpmāk – Atbalsta saņēmējs) ir Igaunijas Republikas Ekonomikas un sakaru ministrija, Latvijas Republikas Satiksmes ministrija un Lietuvas Republikas Transporta un sakaru ministrija. Igaunija, Latvija un Lietuva 2014. gadā nodibināja kopuzņēmumu akciju sabiedrība “RB Rail” (turpmāk tekstā – RBR), kas, būdams atbildīgs par projekta koordināciju un tā horizontālajām aktivitātēm, ir ceturtais Projekta Atbalsta saņēmējs. Latvijas puses 33,33% akciju īpašnieks ir 100% valstij piederošā sabiedrība ar ierobežotu atbildību “Eiropas dzelzceļa līnijas” (turpmāk tekstā – EDZL), kurā Satiksmes ministrija ir kapitāla daļu turētāja. [2:  Eiropas Parlamenta un Padomes Regula Nr.1316/2013 (2013. gada 11. decembris), ar ko izveido Eiropas infrastruktūras savienošanas instrumentu, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010. Publicēta: Oficiālais Vēstnesis, L 348, 20.12.2013, 129-171.lpp.] 

Kopš 2016. gada atbilstoši noslēgtajiem deleģēšanas līgumiem, kas noslēgti starp EDZL un Satiksmes ministriju, EDZL ir Projekta nacionālais aktivitāšu ieviesējs Latvijas teritorijā.
Starp RBR, Igaunijas Republikas Ekonomikas un sakaru ministriju, Latvijas Republikas Satiksmes ministriju un Lietuvas Republikas Transporta un komunikāciju ministriju, Igaunijas Tehnisko regulatoru, OÜ Rail Baltic Estonia, EDZL, AB “Lietuvos Gelezinkeliai” un UAB “Rail Baltica statyba” 2016. gada 30. septembrī tika noslēgta vienošanās par līgumu slēgšanas shēmu Projektam (turpmāk - Līgumslēgšanas shēma), kurā puses vienojās par atbildību sadalījumu preču, pakalpojumu un darbu iepirkumiem, kas nepieciešami Projekta īstenošanai. Saskaņā ar Līgumslēgšanas shēmu RBR atbildībā ir projektēšanas darbi visā trases garumā.
Lai sekmētu Rail Baltica projekta ieviešanu, Baltijas valstis 2017.gadā noslēdza Starpvaldību līgumu par Rail Baltica dzelzceļa savienojuma izveidi, kas cita starpā paredz katras valsts īpašuma tiesības uz to infrastruktūras daļu, kas atrodas tās teritorijā un pienākumu nodrošināt tās efektīvu un racionālu pārvaldību, kā arī piesaistīt ES finansējumu atbilstoši maksimāli pieļaujamajām līdzfinansējuma likmēm, kas šobrīd ir līdz 85% projektēšanas aktivitātēm un līdz 81 % būvniecībai.
Eiropas Komisija 2018. gada 26. oktobrī pieņēma Rail Baltica projekta Ieviešanas lēmumu, kurā ir ietverti turpmākie projekta ieviešanas atskaites punkti, tai skaitā lēmuma par infrastruktūras pārvaldības modeli pieņemšanu līdz 2019. gada 30. jūnijam, projektēšanas darbu un zemju atsavināšanas pabeigšanu Latvijas teritorijā līdz 2021. gada 31. decembrim. Noslēdzoties projektēšanas darbiem, tālākie projekta ieviešanas grafiki var tikt pārskatīti, ņemot vērā pieejamo finansējumu.

Projekta finansēšana
Projekts tiek īstenots trīs secīgos posmos – plānošana, projektēšana un būvniecība. Atbilstoši sākotnējam Projekta ieviešanas plānam, būvniecības darbus plānots pabeigt 2026. gadā. Apzinoties, ka Projekts ir apjomīgs, kura realizācijā būtisks ir ES finansiālais atbalsts, tā īstenošanai tiek plānota vairākos Finanšu plānošanas periodos, attiecīgi Projektu īstenojot ģeogrāfiskās, inženiertehniskās un finanšu kārtās.
[bookmark: _Hlk5875477]Laika posmā no 2015. gada līdz 2019. gadam parakstot trīs Finansēšanas līgumus, kuros ir iestrādāts arī dalībvalstu līdzfinansējums, Baltijas valstis un RBR ir saņēmušas Eiropas infrastruktūras savienošanas instrumenta (turpmāk - CEF) finansējumu 824 milj. EUR apmērā, no kuriem 303 milj. EUR ir pieejami Latvijai. CEF1 līguma ietvarā Latvijai nodrošināmais līdzfinansējums ir 54 598 010 EUR, CEF2 finansēšanas līguma ietvaros Latvijai nodrošināmais līdzfinansējums ir 89 958 EUR un CEF3 finansēšanas līguma ietvaros – 1 226 735 EUR. CEF1 un CEF2 līdzekļu apguves periods beidzas 2020. gada decembrī, CEF3 līdzekļu apguves periods – 2023. gada decembrī. Ir uzsākts process, lai CEF1 līdzekļu apguves periodu pagarinātu līdz 2022. gada 31. decembrim. Nākošie CEF projektu uzsaukumi plānoti 2019. gada trešajā ceturksnī un 2020. gada ceturtajā ceturksnī. Saskaņā ar trīs noslēgtajiem CEF līgumiem Latvijai piešķirtie ES līdzekļi un valsts līdzfinansējums tiek īstenots noteiktām aktivitātēm (sk. Tabulu).
[bookmark: _Hlk5875612]Tabula
Latvijai piešķirtie CEF1, CEF2, CEF3 līdzekļi
	Aktivitātes
	Finansējums, EUR[footnoteRef:3] [3:  Finansējums pieejams no CEF1, CEF2 un CEF3 finansēšanas līgumi ] 


	Izpētes
	900 000 

	Nekustamo īpašumu atsavināšana
	15 864 000

	Ekspertīzes
	3 494 039

	Projektēšana
	28 305 390

	Projekta īstenošanas atbalsta pasākumi
	3 321 740

	Būvniecība
	243 940 000 €

	Globālā projekta aktivitāšu līdzfinansējums RB Rail
	6 420 118 €

	Komunikācija un PR plāns ar sabiedrību
	625 000 €

	KOPĀ
	302  870 287 €



Tabulā minētie skaitļi atšķiras no Satiksmes ministrijas sniegtās informācijas, sagatavojot likumprojektu “Par valsts budžetu 2019. gadam”, jo minētajā informācijā tika iekļauts tikai EDZL aktivitātēm, tas ir Latvijas aktivitātēm nepieciešamais līdzfinansējums, neiekļaujot līdzfinansējumu, kas nepieciešams globālajā projekta, tas ir horizontālajām aktivitātēm.  

Globālā Projekta līdzfinansējums 2019. gadam   
Globālā projekta aktivitāšu, kuras finansē Eiropas Komisija, līdzfinansējumu nodrošina visas trīs Baltijas valstis, katra 5 % apmērā. Papildus Baltijas valstis vienlīdzīgās daļās finansē izmaksas, kuras, būdamas daļa no Projekta pieskaitāmajām izmaksām, nav attiecināmas uz Projekta tiešajām izmaksām, tādām kā uzņēmuma padomes atalgojums, nākotnes projektu pieteikumu sagatavošana un pārejās administratīvās izmaksas. Kopējais, 2019. gadā nepieciešamais Latvijai nodrošināmais līdzfinansējums ir 650 000 EUR. 
 
Latvijas aktivitātēm nepieciešamais finansējums 2019. gadam 
EDZL, kas īsteno visas Latvijas aktivitātes, izņemot būvprojektēšanu, veidojas izmaksas, kuras nevar finansēt no Projekta attiecināmām izmaksām,  bet ir nepieciešamas Projekta realizācijai: neatkarīgo pētījumu iepirkumi, akcionāru funkciju īstenošana, piedalīšanās Igaunijas, Latvijas un Lietuvas darba grupās, kuras izstrādā pamatojumus tādiem nākotnē pieņemamajiem lēmumiem kā lēmums par infrastruktūras pārvaldības modeli un tehniskajiem apkopes punktiem. Kopējais minēto aktivitāšu apmaksai 2019. gadā nepieciešamais finansējums ir 100 000 EUR. Minētais priekšlikums ir iekļauts Satiksmes ministrijas 2019. gada 30. janvāra Finanšu ministrijai adresētajā vēstulē Nr.15-01/293 ”Par priekšlikumiem valsts budžeta likumprojektam “Par valsts budžetu 2019. gadam”, kurā tiek lūgta atļauja pamatkapitāla palielināšanai par 750 000 EUR, tai skaitā 650 000 EUR RB Rail pamatkapitāla palielināšanai un 100 000 EUR EDZL pamatkapitāla palielināšanai. Minētā summa ir nepieciešama netiešo administratīvo izmaksu finansēšanai, kuru finansēšanu atļauj Finanšu ministrijas sagatavotās Nr. 2.1. “Vadlīnijas attiecināmo un neattiecināmo izmaksu noteikšanai 2014. – 2020. gada plānošanas periodā” un Pārresoru koordinācijas centra “Vadlīnijas publiskas personas kapitālsabiedrību un publiski privāto kapitālsabiedrību valdes un padomes locekļu atlīdzības noteikšanai”. Arī RB Rail plānotais pamatkapitāla palielinājums tiek izmantots gan tiešo attiecināmo, gan netiešo attiecināmo aktivitāšu līdzfinansēšanai.      

Par PVN izlīdzināšanu starp trīs Baltijas valstīm tiks sagatavots atsevišķs informatīvais ziņojums 
Tā kā daļu no Projekta īsteno Latvijā reģistrētais Projekta koordinators RBR, kura pārziņā ir pētījumu un būvprojektu iepirkumi, kurus finansē Eiropas Komisija un līdzfinansē visas trīs Baltijas valstis, Igaunijas un Lietuvas PVN maksājumi nonāk Latvijas valsts budžetā. PVN maksājumi  būtu atgriežami Igaunijas un Lietuvas valstu budžetiem valsts dotāciju veidā RBR tālākiem norēķiniem ar Igaunijas un Lietuvas valstu budžetiem. Par PVN izlīdzināšanu tik sagatavots atsevišķs Informatīvai ziņojums.

Iesniedzējs:
Satiksmes ministrs	T. Linkaits 

Vīza:
Valsts sekretāra p.i.	Dž. Innusa

SMZino_180419_RB
 
Ierobežotas pieejamības informācija   NAV KLASIFICĒTS
SMZino_180419_RB 
Ierobežotas pieejamības informācija   NAV KLASIFICĒTS

